De første åra dreiv Løge med framkalling av fotofilm og salg av dameparykker. Gjennom selskapet begynte han også med mer generelt postordresalg, først og fremst via annonsering i ukepressa. Etterhvert begynte selskapet også med sin egen postordrekatalog. Ved sida av dette hadde Direct også sin egen Direct Music Club, som ble en stor suksess og førte til at hele Direct ble kjøpt opp av plateselskapet PolyGram i 1977.